Ügyiratszám: 10239-1/2015

**Látta:**

**JEGYZŐKÖNYV**

**Hajdúszoboszló Város Önkormányzatának**

*Gazdasági Bizottsága, a Városfejlesztési, Mezőgazdasági Bizottsága 2015. 04. 30-án 1400 órakor kezdődő együttes nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai-Vajna Ferenc terem.

**Jelen vannak a csatolt jelenléti ív szerint**

* **a Gazdasági Bizottsági****tagok:** Marosi György Csongor elnök, Kállai István Elek, Képíró Ákos, Kolozsvári Csaba, Szabó Marianna.
* **A Városfejlesztési, Mezőgazdasági Bizottság nem Gazdasági Bizottsági****tagjai:** Kanizsay Béla, Kovács Károly, [Orosz János József](http://www.hajduszoboszlo.eu/Hszob/kepviselo.aspx?kepv_id=609).

## A Polgármesteri Hivatal részéről jelen vannak: Bárdos Ilona pénzügyi irodavezető-helyettes, Szilágyiné Pál Gyöngyi városfejlesztési irodavezető-helyettes, Szilágyi Attila, Molnár Edit (Városfejlesztési, Mezőgazdasági Bizottság jegyzőkönyvvezetője).

* **Jegyzőkönyvvezető:** Fehér Adrienn

Marosi György Csongor:

A jelen lévők létszáma alapján megállapítom, hogy a bizottság határozatképes.

A bizottság 5 igen szavazattal (Marosi György Csongor elnök, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a kiküldött napirendi pontokat. (a döntéshozatalban 5 fő vett részt).

**90/2015. (IV.30.) GB határozat**

**Hajdúszoboszló Város Önkormányzatának Gazdasági Bizottsága a napirendi javaslatokat elfogadja.**

**Napirend**

1. Intézményi felújítási munkák pályázatának kiírása

Előadó: főmérnök

1. A tűzoltók technikai bemutatójával kapcsolatos kérelem

Előadó: elnök

1. Egyebek

**1. napirend**

***Intézményi felújítási munkák pályázatának kiírása***

Marosi György Csongor:

Antalné Tardi Irén képviselő asszony előzetesen telefonon történ egyeztetés alkalmával megjegyezte, hogy a szerződés záró rendelkezésében a hivatkozás nem megfelelő, a helyes hivatkozás a 2013. évi V. törvény. Alpolgármester Úr pedig jelezte, hogy a vállalkozói szerződés nem megfelelő, mert a benne foglaltak alapján a kivitelező körön és a vállalkozói körön nem tudunk semmit sem számon kérni. A megrendelő részéről nincs rögzítve a terület átadásának formája, sem a kötelezettsége, és nyelvtani hibák is vannak benne.

Kállai István Elek:

A pótmunka hol jelenik meg a szerződés tervezetben, csak a többletmunkát látom.

Marosi György Csongor:

A kivitelezési munkák intézményenként vannak kiírva, részmunkára nem lehet ajánlatot tenni. Az ablakok cseréi egyben külön kerülnek kiírásra, mely sokkal költségtakarékosabb és a vállalkozó is könnyebben számon kérhető. Csak egy vállalkozóval kell szerződést kötni.

A GB 5 igen szavazattal (Marosi György Csongor elnök, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben és a módosító javaslatokban foglaltak alapján - a következő határozatot hozta:

**91/2015. (IV.30.) GB határozat**

**Hajdúszoboszló Város Önkormányzatának Gazdasági Bizottsága elfogadja az intézményi felújítási munkák pályázatának kiírását azzal a módosítással, hogy a mellékletét képező vállalkozói szerződés jogszabályi hivatkozását helyesbítse, és a tartalmát a javaslatok alapján** **dolgozza át.**

Határidő: 2015. június 1.

Felelős: főkönyvelő

**2. napirend**

***A Hajdúszoboszlói Katasztrófavédelmi Őrs*** ***kérelem***

Marosi György Csongor:

A rendezvény május 2-án lesz megtartva. Korábban a Városgazda adta bérbe a területet terület.

A PGB 5 igen szavazattal (Marosi György Csongor elnök, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és – az előterjesztésben foglaltak alapján - a következő határozatot hozta:

**91/2015. (IV.30.) GB határozat**

**Hajdúszoboszló Város Önkormányzatának Gazdasági Bizottsága a Hajdúszoboszlói Katasztrófavédelmi Őrs számára engedélyezi a Tűzoltónap idejére a Halasi Fekete Péter lévő parkoló térítésmenetes használatát.**

Határidő: azonnal

Felelős: főmérnök

Egyéb közlendő, bejelentenivaló hiányában Marosi György Csongor bizottsági elnök 1408 órakor az ülést bezárta.

**K.m.f.**

**Marosi György Csongor Kállai István Elek**

***bizottsági elnök***  ***bizottsági tag***

**Fehér Adrienn**

***jegyzőkönyvvezető***